[{"text_idx": "#000005", "text": "Atsedenaldiaren ostean, bigarren zatia Dani, Chuky, Dylan, Oscar eta Iker bostekoarekin hasi genuen eta, lehen 5 minutuetan, Chukyk bi jaurtiketa egin, eta aurretik jarri gintuen (3-1). Minutu bat beranduago, beste gol bat iritsi zen, oraingoan Oscarren eskutik (4-1)."}, {"text_idx": "#000006", "text": "Markagailuko marjina horrekin, gogor jarraitu genuen lanean. Are gehiago, bikain aritu ginen jokaldiak amaitzerako orduan, eta horixe bera da, hain zuzen, izugarri botatzen genuena faltan. Horri esker, partida erabakita utzi genuen 7-2ko emaitza sendoarekin, azken txistua entzuteko 5 minutu baino gutxiago falta zirenean. Azken golegileak Dylan (28. min), Uri (33. min) eta Chuky (35. min) izan ziren. Aurkariak ere sartu zuen gola 34. minutuan."}, {"text_idx": "#000007", "text": "Taldeak egindako lanarekin oso pozik, Jotak partidaren amaieran adierazi zuen horixe bera zela momentu hauetan behar genuen emaitza. GOOOOOAZEN EKIPO! Beste askoren bila!"}]